Yella-d wassaɣ meqqren gar yisental deg wungal-a, seld mi yas-nexdem tasleḍt, yal asentel yettawi ɣer gma-s amzun d azrar, yal wa yeslalay-d asentel amaynut, ttewcudden wa deg wa, imeɣri mi ara iɣer ungal ad yaf belli amaru am wakken ixeddem isurrifen s tarrayt icebḥen seg temsalt ɣer tayeḍ, yemmeslay-d deg tazwara ɣef lutu d udrim iceɣben akk medden, ttwalin ssɛaya i d kullec, igellil urǧin yezmer ad yidir deg tmetti-a ideg d-neggra anda ḥekkmen iṣurdiyen, ad xedmeɣ lutu! awal-a d win iceɣben akk medden, yezga yettezzi deg wallaɣ n yal yiwen deg-sen, am urgaz am tmeṭṭut, imdanen akk iḥuza-ten, zgan ttwessin iman-nsen am wakken d agerruj i d-werten ɣef yimawlan-nsen sb 9. Anamek-is yal wa s usirem-ines, maca bɣan akk taɣara lɛali d yidrimen aṭas, akken ad idiren tudert yelhan, ad d-ḍemnen imal yelhan ar sdat, armi ddreɣlen, ttun akk imenzayen n trebga, ameɣbun ur nesɛi adrim yettuɣal deg ṭṭerf dima, yuɣal d iswi n umaḍal akken ma yella, ttnaɣen d anwa ara ikesben ugar trika, neɣ adrim, ladɣa tura ttemɛanaden ma yebna yiwen, ttnaɣen d anwa ara yifen wayeḍ s lebni icebḥen ugar, 122